Siklon

Dalam bidang kaji cuaca, kata siklon merujuk kepada sebuah kawasan putaran bendalir tertutup bulat yang berputar dalam arah yang sama dengan Bumi. Ini lazimnya dicirikan angin berpilin ke dalam yang berputar dalam arah lawan arah jam di Hemisfera Utara dan putaran ikut arah jam di Hemisfera Selatan Bumi.  Kebanyakan kitaran siklon berskala besar  berpusat pada kawasan-kawasan tekanan atmosfera rendah. 

Sistem tekanan rendah terbesar ialah siklon kutub teras sejuk dan siklon luar tropika yang terdapat dalam skala synoptik.  Mengikut glosari National Hurricane Center (Pusat Hurikan Kebangsaan, NHC) Amerika Syarikat, siklon teras panas seperti siklon tropika dan siklon subtropika juga terletak dalam skala synoptik.National Hurricane Center (2012). Glossary of NHC terms. Retrieved on 2012-08-13.
Mesocyclone, tornado dan pusar debu (dust devil) terletak dalam mesoskala yang lebih kecil. 

Siklon aras atas dapat wujud tanpa kehadiran kerendahan di permukaan, dan dapat berpisah daripada dasar lekukan tropika (Tropical Upper Tropospheric Trough) pada musim panas di Hemisfera Utara.  Siklon juga dilihat pada planet luar bumi, seperti Marikh dan Neptun.

Siklogenesis memerikan proses pembentukan siklon dan penambahan daya siklon. Siklon luar tropika  terbentuk sebagai gelombang pada wilayah besar yang mengandungi peningkatan perbezaan suhu pertengahan latitud, yang dipanggil zon baroklinik.  Zon-zon ini mengecil dan membentuk pemuka cuaca sambil kitaran siklon mengecut dan bertambah kuat.  Kemudian, dalam kitaran hidup siklon, siklon akan bertaup sebagai sistem teras sejuk.  Dalam kitaran hidupnya selama 2 ke 6 hari, laluan siklon dipandu oleh aliran arus jet subtropika.

 Rujukan 

Kategori:Cuaca
Kategori:Meteorologi